Klåstadskipet

Klåstadskipet er navnet på et skipsfunn fra vikingtiden. Det omtales ofte som «Norges fjerde vikingskip». Det ble funnet allerede i 1893, men ble først gravd ut og ivaretatt i 1970. Skipet står utstilt på Slottsfjellmuseet i Tønsberg.

Funn og konstruksjon
miniatyr|Klåstadskipet i Slottsfjellmuseet.

Klåstadkipet ble funnet på et jorde innerst i Viksfjord i Larvik, ikke langt fra Kaupang. Man tenker seg at skipet har forlist ute på Vikskilen og har drevet synkeferdig inn på grunt vann i Klåstadkilen. Når skipet ble funnet et stykke inne på land, skyldes det at landet her har steget ca. to meter siden vikingtiden. Skipet er noe ødelagt av arbeid med å drenere jordene der det ble funnet. Vraket var kjent, men ble liggende upåaktet fram til 1970, da Arne Emil Christensen gravde det fram og fikk det til Vestfold Fylkesmuseum (som i dag heter Slottsfjellmuseet) i Tønsberg der det er utstilt.

Klåstadskipet skiller seg på flere måter fra de mer kjente vikingskipene;  Oseberg, Gokstad og Tune. Det er et vrakfunn, mens de tre andre skipene er gravgods.

Klåstadskipet er sannsynligvis et lasteskip, en knarr, og er årringsdatert til 998.Klåstadskipet. (2015, 4. mai). I Store norske leksikon. Hentet 28. november 2016 fra https://snl.no/Kl%C3%A5stadskipet.

Som andre vikingskip er det klinkbygd. Det hadde keiper til årer. Kjølen er 16,25 meter lang, og dermed en del kortere enn Gokstadskipet. Skipet er bygget av eik; de øvre bordgangene er av furu og de øvre delene av spantene er av bøk.

Da skipet gikk tapt var det en last ombord av brynesteinemner fra Eidsborg i Telemark.Norgeshistorie.no, Hans Jacob Orning, «Selveiende bønder». Hentet 28. nov. 2016 fra http://www.norgeshistorie.no/senmiddelalder/teknologi-og-okonomi/1006-selveiende-bonder.html.

En kopi av Klåstadskipet ble sjøsatt i Tønsberg i september 2018 og fikk navnet «Saga Farmann». 

Fullskalakopien «Dronning Åsta» ble sjøsatt i Tyrifjorden i 2025.

Se også
mini|«Klåstadskipet» er restene etter et norsk handelsskip fra vikingtida. Knarren ble funnet ved Klåstadkilen i Tjølling i Larvik kommune i Vestfold i 1893 og gravd ut i 1970. Bildet viser «Saga Farmann», en rekonstruert kopi av «Klåstadskipet», som ble sjøsatt i 2018.
 «Saga Farmann», en replika fra 2018
 «Dronning Åsta» en replika bygd 2017-2025

 Referanser 

Litteratur



Eksterne lenker
 Tv-serien ARVEN om Klåstadskipet
 Klåstadskipet, artikkel hos Store norske leksikon
 Video: Arne Emil Christensen foredrag om Klåstadskipet på Forbundet Kystens råseglseminar i Tønsberg 19. september 2013

Kategori:Skip fra norrøn tid
Kategori:Marinarkeologi i Norge
Kategori:Museer i Telemark
Kategori:Larviks historie
Kategori:Vikingtiden i Norge
Kategori:Sjøfart i Vestfold
Kategori:Klinkbygde båter
Kategori:Artikler i sjøfart-prosjektet